NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................

**o jednorazovom mimoriadnom oddlžení obyvateľstva (zákon o oddlžení obyvateľstva) a o doplnení niektorých zákonov**

Národná rada Slovenskej republiky sa uzniesla na tomto zákone **:**

 **Čl. I**

§ 1

(1) Tento zákon upravuje jednorazové mimoriadne oddlženie dlžníkov, ktorými sú na účely tohto zákona len fyzické osoby (ďalej len „dlžník“ alebo „dlžníci“), a to v prípade záväzkov vzniknutých zo zmluvných vzťahov pri poskytnutí pôžičky alebo úveru, v prípade povinnosti zaplatiť daňový nedoplatok na dani,[[1]](#footnote-2)) v prípade povinnosti zaplatiť preddavok na poistné, nedoplatok z ročného zúčtovania poistného a úroky z omeškania zo zdravotného poistenia,[[2]](#footnote-3)) ako aj v prípade povinnosti zaplatiť poistné a príspevky na starobné dôchodkové sporenie.[[3]](#footnote-4))

(2) Tento zákon sa vzťahuje výlučne na záväzkové vzťahy podľa odseku 1 a to len v prípade, ak vznikli v období od 1. januára 1990 do dňa nadobudnutia účinnosti tohto zákona.

§ 2

V prípade, ak dlžník zaplatil alebo zaplatí veriteľovi v lehote do 1. mája 2016 istinu svojho peňažného záväzku vzniknutého podľa § 1, je povinný zaplatiť príslušenstvo,[[[4]](#footnote-5))](http://www.zakonypreludi.sk/zz/2012-340#f7127828#f7127828) zmluvné pokuty, penále, pokuty alebo akékoľvek iné sankcie za omeškanie s platením istiny (ďalej len „príslušenstvo“) viažuce sa k tomuto peňažného záväzku maximálne len do výšky:

a) jednej tretiny istiny tohto peňažného záväzku, ak tento peňažný záväzok vznikol v období od 1. januára 2013 do dňa nadobudnutia účinnosti tohto zákona,

b) jednej polovice istiny tohto peňažného záväzku, ak tento peňažný záväzok vznikol v období od 1. januára 2011 do 31. decembra 2012,

c) dvoch tretín istiny tohto peňažného záväzku, ak tento peňažný záväzok vznikol v období od 1. januára 2008 do 31. decembra 2010,

d) 100 % istiny tohto peňažného záväzku, ak tento peňažný záväzok vznikol v období od 1. januára 1990 do 31. decembra 2007.

§ 3

Ak tento zákon neustanovuje inak, právne vzťahy uvedené v § 1 sa spravujú ustanoveniami predpisov občianskeho práva alebo osobitných predpisov[[5]](#footnote-6)) a to vždy podľa povahy tohto právneho vzťahu.

§ 4

V prípade, ak dlžník zaplatil pred nadobudnutím účinnosti tohto zákona veriteľovi v prípade záväzkových vzťahov podľa tohto zákona okrem istiny aj príslušenstvo a to vo vyššej časti, ako bol povinný zaplatiť podľa § 2, táto peňažná suma sa nepovažuje za bezdôvodné obohatenie podľa predpisov občianskeho práva.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z. a zákona č. 117/2015 Z. z. sa dopĺňa takto:

Za § 853 sa vkladá § 853a, ktorý znie:

„§ 853a

Ustanovenia tohto zákona sa použijú, len pokiaľ osobitný zákon[7b)](http://www.zakonypreludi.sk/zz/2003-461#f6114133#f6114133) neobsahuje odlišnú úpravu.

Poznámka pod čiarou k odkazu 7b znie:

„7b) Zákon č. .../2015 Z. z. o jednorazovom mimoriadnom oddlžení obyvateľstva (zákon o oddlžení obyvateľstva) a o doplnení niektorých zákonov.“.

**Čl. III**

Zákon č. 513/1991 Zb. Obchodný zákonník v znení zákona č. 264/1992 Zb., zákona č. 600/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 106/1995 Z. z., zákona Národnej rady Slovenskej republiky č. 171/1995 Z. z., zákona Národnej rady Slovenskej republiky č. 58/1996 Z. z., zákona Národnej rady Slovenskej republiky č. 317/1996 Z. z., zákona Národnej rady Slovenskej republiky č. 373/1996 Z. z., zákona č. 11/1998 Z. z., zákona č. 127/1999 Z. z., zákona č. 263/1999 Z. z., zákona č. 238/2000 Z. z., zákona č. 147/2001 Z. z., zákona č. 500/2001 Z. z., zákona č. 426/2002 Z. z., zákona č. 510/2002 Z. z., zákona č. 526/2002 Z. z., zákona č. 530/2003 Z. z., zákona č. 432/2004 Z. z., zákona č. 315/2005 Z. z., zákona č. 19/2007 Z. z., zákona č. 84/2007 Z. z., zákona č. 657/2007 Z. z., zákona č. 659/2007 Z. z., zákona č. 429/2008 Z. z., zákona č. 454/2008 Z. z., zákona č. 477/2008 Z. z., zákona č. 276/2009 Z. z., zákona č. 487/2009 Z. z., zákona č. 492/2009 Z. z., zákona č. 546/2010 Z. z., zákona č. 193/2011 Z. z., zákona č. 547/2011 Z. z., zákona č. 197/2012 Z. z., zákona č. 246/2012 Z. z., zákona č. 440/2012 Z. z., zákona č. 9/2013 Z. z., zákona č. 352/2013 Z. z., zákona č. 357/2013 Z. z., zákona č. 87/2015 Z. z., zákona č. 117/2015 Z. z. a zákona č. 172/2015 Z. z. sa dopĺňa takto:

Za § 771d sa vkladá § 771e, ktorý znie:

„§ 771e

Ustanovenia tohto zákona sa použijú, len pokiaľ osobitný zákon[1)](http://www.zakonypreludi.sk/zz/2003-461#f6114133#f6114133) neobsahuje odlišnú úpravu.

Poznámka pod čiarou k odkazu 1 znie:

„1) Zákon č. .../2015 Z. z. o jednorazovom mimoriadnom oddlžení obyvateľstva (zákon o oddlžení obyvateľstva) a o doplnení niektorých zákonov.“.

**Čl. IV**

Tento zákon nadobúda účinnosť 1. januára 2016.

1. [)](http://www.zakonypreludi.sk/zz/2012-340#f7127828#f7127828) Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. [↑](#footnote-ref-2)
2. ) Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. [↑](#footnote-ref-3)
3. ) Zákon č. 461/2003 Z. z. o sociálnom poistení v znení neskorších predpisov. [↑](#footnote-ref-4)
4. [)](http://www.zakonypreludi.sk/zz/2012-340#f7127828#f7127828) [§ 121 ods. 3 Občianskeho zákonníka](http://www.zakonypreludi.sk/zz/1964-40#f4237568). [↑](#footnote-ref-5)
5. ) Obchodný zákonník.

Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.

Zákon č. 461/2003 Z. z. o sociálnom poistení v znení neskorších predpisov. [↑](#footnote-ref-6)